**Suomen Traumatologiyhdistys ry (STY)**

# Vuosikertomus 2017

1.9.2016 – 31.8.2017

Suomen Traumatologiyhdistyksen perustava kokous pidettiin 29.8.1997 Helsingin Pörssiklubilla. Perustajajäseninä paikalla olivat Eero Hirvensalo, Seppo Honkonen, Pentti Kallio, Jan Lindahl, Erkki Tukiainen ja Kimmo Vihtonen. Kokouksen ajatuksena oli luoda uusi, traumatologian osaamista painottava erikoisalayhdistys. Yhdistyksen tarkoitukseksi päätettiin kirurgisen traumatologian erityisosaamisen edistäminen kirurgian eri osa-alueilla sekä yhdistää tällä alalla työskenteleviä erikoislääkäreitä. Monien vaiheiden jälkeen 6.9.2000 yhdistys merkittiin Patentti- ja rekisterihallituksen rekisteriin. Sääntöihin tuli kirjatuksi, että kansainvälisissä yhteyksissä yhdistys voi käyttää englanninkielistä nimeä Finnish Trauma Association.

**Toimintakausi 1.9.2016 – 31.8.2017**

Kulunut, yhdistyksen kahdeskymmenes toimintakausi, oli entiseen tapaan aktiivista ja etenkin kansallinen kurssitoimintaa lisättiin entisestään kuluneen toimintakauden aikana. Koulutustoiminta on yhdistyksen keskeistä toimintaa ja yhdistyksen toiminta onkin keskittynyt siihen. Yhdistyksen järjestämät Valtakunnalliset Traumapäivät ja ETC (European Trauma Course) -kurssit ovat muodostunut vakiintuneiksi ja suosituiksi koulutustapahtumiksi. Näiden koulutusten lisäksi yhdistys järjesti tällä toimintakaudella ensimmäistä kertaa DSATC-kurssin Kuopiossa ja yhdistyksellä oli myös sessio Operatiivisilla päivillä Helsingissä. Yhdistys on lisäksi ollut mukana toimijana AO-kurssilla.

Yhdistyksen jäsenmäärä lisääntyi kuudella jäsenellä kuluneen toimintakauden aikana. Toimintakauden lopussa kokonaisjäsenmäärä oli 146 jäsentä. Yhdistykseen liittyi yhdeksän henkilöä ja erosi kolme henkilöä.

Yhdistys jakoi neljä matka-apurahaa. Apurahat myönnettiin seuraaville henkilöille:

1. Ortopedian erikoislääkäri Piia Suomalainen (TAYS): 2500 euron matka-apuraha kolme kuukautta kestävää klinikkavierailua varten Tukholman Karolinska sairaalassa 6.1.-31.3.2017.
2. Erikoistuva lääkäri Anna Kerola (P-KKS): 2500 euron matka-apuraha klinikkavierailua varten EteläAfrikassa Chris Hani Baragwanath Academic Hospitalin traumakeskuksessa. Klinikkavierailujakso toteutuu kahdessa jaksossa: 6.2.–20.3.2017 ja 1.7.–30.9.2017.
3. Erikoistuva lääkäri Lauri Halonen (HUS): 2500 euroa Etelä-Afrikan Chris Hani Baragwanath sairaalan traumayksikössä tapahtuvaa klinikkavierailua varten. Vierailun ajankohta joulukuun 2017 puolivälistä maaliskuun 2018 loppuun.
4. Ortopedian erikoislääkäri Essi Salonen (TAYS): 1800 euroa Tukholman Karolinska sairaalaan tehtävään klinikkavierailuun. Vierailun ajankohta oli 3.4-4.6.2017.

Apurahat maksetaan suoritetun harjoittelun / koulutuksen jälkeen alkuperäisiä kuitteja ja matkakertomusta vastaan.

**Vuosikokous 2016.**

Vuosikokous järjestettiin Finlandia-talossa, Helsingissä OT-päivien yhteydessä 17.11.2016.

Yhdistyksen toiminnantarkastajaksi valittiin Eero Hirvensalo, varatoiminnantarkastajaksi Petri Venesmaa ja tilintarkastajaksi Eija Salenius Tuokko Tilintarkastus Oy:stä.

**Koulutustoiminta**

**Valtakunnalliset Traumapäivät 2016, Kuopio**

Valtakunnalliset XIII Traumapäivät järjestettiin Kuopiossa 12.-14.10.2016. Tapahtuma järjestettiin yhteistyössä Suomen Traumahoitajayhdistyksen (STrHY) kanssa. Avajaispäivänä keskiviikkona 12.10.16 oli yhteisluennot STrHY:n kanssa, aiheena oli lasten ja nuorten traumatologia sekä interaktiivinen traumasimulaatio. Torstaina 13.10.2016 oli monipuolista luento-ohjelmaa, sessiot käsittelivät mm. Torakoabdominaaliurologisia vammoja, faskiotomioita, tupakoinnin vaikutusta traumapotilaisiin sekä polven ja nilkan alueen vammoja. Perjantaina 14.10.2016 ohjelmassa oli selkärankavamma-luennot, kallovammat sekä traumapotilaan anestesiologia.

Traumapäiville osallistui STY:n kautta kaikkiaan 81 osallistujaa sekä 35 luennoitsijaa. STrHY:n puolesta oli osallistujia yli 120. Näytteilleasettajia oli 13 kappaletta STY:n kautta ja 4 STrHY:n kautta. Traumapäivien iltajuhlaan keskiviikkona 12.10.2016 osallistui näytteilleasettajat sekä kutsuvieraat mukaan lukien kaikkiaan yli 240 henkilöä. Kurssi sai kokonaisuutena hyvää palautetta ja palautteen perusteella muokataan jälleen seuraavien kurssien ohjelmaa. Kurssin taloudellinen tulos oli erinomainen.

1. **European Trauma Course (ETC) 26.-28.10.2016, Kuopio**
2. **European Trauma Course (ETC) 11.-13.4.2017, Riihimäki**
3. **European Trauma Course (ETC) 17.-19.5.2017, Vierumäki**

Tällä tilikaudella järjestettiin kolme ETC-kurssia: aiempaan tapaan syksyllä Kuopiossa ja keväällä

Vierumäellä sekä ensimmäisen kerran maaliskuussa 2017 Sotilaslääketieteen keskuksessa Riihimäellä. Riihimäen kurssi järjestettiin yhteistyössä Puolustusvoimien kanssa ja osallistujat olivat lääkintä-RUK:in kurssilaisia sekä kantahenkilökuntaa. Osallistujien palaute kaikista kursseista oli aiempaan tapaan erinomaista. Riihimäen kurssi oli myös kouluttajien näkökulmasta onnistunut ja se järjestetään myös vuonna 2018 samalla konseptilla.

**DSTC-kurssi, Kuopio 22-24.3.2017**

Ensimmäinen kokonaan Suomessa järjestetty DSTC-kurssi oli Kuopiossa 22.-24.3.2017. Kurssille osallistui 16 kirurgia ja 3 anestesialääkäriä. Kaksi osallistujista oli Virosta ja loput Suomesta. Kurssin aikataulu oli hyvin intensiivinen ja kestoltaan 2,5 päivää. Kurssin johtajana toimi traumakirurgi, professori Ken Boffard Etelä-Afrikasta. Muut kouluttajat olivat Euroopasta, painottuen PohjoisEurooppaan. Kurssilla kerätyn palautteen perusteella kurssi oli onnistunut ja se koettiin hyödylliseksi. Seuraava kurssi järjestetään vuonna 2018. Kuopion tilaremontin vuoksi vuoden 2018 kurssi järjestetään Ateenassa.

**XXII AO Trauma murtumahoidon kurssi kirurgeille, Haikon Kartano, Porvoo**

STY:n puolesta AO:n järjestämällä murtumahoidon kurssilla oli kouluttamassa pj. Iikka Lantto. Kurssi toimi vanhalla hyväksi todetulla sapluunalla. Osallistujat olivat kirurgin uransa alkuvaiheessa olevia kollegoita, jotka saivat kurssilta hyvät perustiedot ja käytännön harjoitteita tavallisimpien murtumien hoidosta.

**Taloudellinen toiminta**

Toimintavuoden aikana yhdistys keräsi jäsenistöltä vuosikokouksen määräämät jäsenmaksut. Jäsenmaksun suuruus oli 50 euroa. Jäsenmaksuja saatiin tilityksenä Suomen Lääkäriliitolta vähennysten jälkeen 6164,00 euroa. Yhdistys on aiemmin liittynyt vuonna 2008 ennakkoperintärekisteriin ja oli siten kuluneen toimintakauden osalta veroilmoitusvelvollinen. Suurimmat taloudelliset ponnistukset olivat Valtakunnalliset Traumapäivät Kuopiossa, ETC-kurssit Hyvinkäällä ja Kuopiossa sekä Puolustusvoimien kanssa järjestetty ETC. Kuopiossa järjestettiin ensimmäistä kertaa DSTC-kurssi, jonka taloudellisia vastuita STY oli takaamassa.

Vuonna 2018 järjestetään jälleen 2-3 ETC kurssia, ASSET-kurssi Tampereella sekä DSTC-kurssi järjestetään ensi vuonna Kreikassa. Kurssi pidetään Kreikassa lähinnä siksi, että sopivia tiloja kurssille ei löydy Suomesta.

Yhdistyksen toimintakauden tilinpäätös oli 15 688,41 euroa ylijäämäinen. Yhdistyksen tilinpäätös ajanjaksolta 1.9.2016 – 31.8.2017 liitetään vuosikokouksen pöytäkirjan liitteeksi.

Hallitus kokoontui toimintakauden aikana neljä kertaa. Edellä kuvattua koulutustoimintaa lukuunottamatta toimintakauden aikana ei tehty merkittäviä hankintoja tai muita taloudellisia sitoumuksia.

**Jäsenistö ja organisaatio**

Yhdistyksellä oli toimintakauden lopussa 146 jäsentä. Hallitukseen kuuluivat puheenjohtaja Iikka

Lantto (OYS), varapuheenjohtaja Kari Isotalo (TYKS), sihteeri Juha Kiiski (TAYS), taloudenhoitaja Simo Miettinen (KYS) sekä jäsenet Marika Kuuskeri (TAYS), Erno Lehtonen-Smeds (VKS), Elina Lietzen (TYKS), Tuomo Pyhältö (HUS), Tim Söderlund (HUS) ja Ville Vänni (P-KKS).

Vakuudeksi

Helsingissä 27.9.2017

Iikka Lantto Juha Kiiski yhdistyksen puheenjohtaja yhdistyksen sihteeri